ΓΡΑΠΤΗ ΕΡΩΤΗΣΗ E-0927/03

υποβολή: Monica Frassoni (Verts/ALE), Miquel Mayol i Raynal (Verts/ALE),Jos Mendiluce Pereiro (PSE), Alexander de Roo (Verts/ALE)και Chris Davies (ELDR) προς την Επιτροπή

(24 Μαρτίου 2003)

Θέμα: Πρόταση για την μεταφοράδάτων από τον ποταμό Έβρο στην Βαρκελώνη

Σύμφωνα με δημοσίευμα στην Εουρόπα Πρες της 6ης Μαρτίου 2003, η Ευρωπαϊκή Επιτροπή πρόκειται σύντομα να εγκρίνει την συγχρηματοδότηση της μικρής εκτροπής στην Καταλωνία (εκτροπή του ποταμού Έβρου μέχρι την μητροπολιτική ζώνη της Βαρκελώνης).

Το σχέδιο για την μικρή εκτροπή στην Καταλωνία, γνωστό και με την επωνυμία Διασύνδεση Δικτύων CATT-ATLL, είναι το πρώτο βήμα για την εκτροπή του Έβρου στις εσωτερικές λεκάνες της Καταλωνίας και το πρώτο τμήμα όλων των εκτροπών του Έβρου που προβλέπονται από το Εθνικό Υδρολογικό Σχέδιο της Ισπανίας. Η εμφάνισή του ως διασύνδεση δικτύων CATT-ATLL δεν ευσταθεί από τεχνική άποψη, δεδομένων τωνδρολογικών και γεωμετρικών χαρακτηριστικών του και διαφεύγει τον περιβαλλοντικό και οικονομικό έλεγχο του συνόλου των εκτροπών του Έβρου.

Τ εν λόγω σχέδιο διασύνδεσης δικτύων, που έγινε γνωστό στο κοινό τον Αύγουστο του 2002 από την κυβέρνηση της Αυτόνομης Κοινότητας της Καταλωνίας, δεν είναι ένα πλήρως εγκεκριμένο σχέδιο, δεδομένου ότι εκκρεμούν προς επίλυση 40 000 καταγγελίες πουπεβλήθησαν από διάφορες ενώσεις. Μετά την εκδίκαση των καταγγελιών αυτών, θα πρέπει να καταρτισθεί το οριστικό σχέδιο, το οποίο θα μπορούσε, κατ' αρχήν, να λάβει ευρωπαϊκή χρηματοδότηση.

1. Μπορεί να αναφέρει η Επιτροπή εάν το δημοσίευμα της Εουρόπα Πρες ανταποκρίνεται στην αλήθεια·

2. Εάν ναι, πως μπορεί η Επιτροπή να εγκρίνει την συγχρηματοδότηση ενός σχεδίου του οποίου δεν ολοκληρώθηκε ακόμη η διαδικασία της διοικητικής έγκρισης·

3. Γνωρίζει η Επιτροπή ότι για το εν λόγω σχέδιο διασύνδεσης δικτύων δεν έχουν εκπονηθεί μελέτες περιβαλλοντικών επιπτώσεων, ούτε κατά τμήμα, ούτε συνολική·

4. Δεν εκτιμά η Επιτροπή ότι θα έπρεπε να έχει εκπονηθεί μία συνολική μελέτη, η οποία να λαμβάνειπόψη τις επιπτώσεις των διάφορων εκτροπών προς βορράν και προς νότον, καθώς και στο τελικό τμήμα του ποταμού Έβρου, προ της εγκρίσεως της συγχρηματοδότησης των έργων αυτών·

Απάντηση του κ. Barnier εξ ονόματος της Επιτροπής

(21 Μαΐου 2003)

Η Επιτροπή δεν έχει ακόμη αποφασίσει σχετικά με το έργο Conexin de las redes regionales de abastecimiento de agua potable del CAT y ATLL (Διασύνδεση των συστημάτωνδροδότησης για την Tarragona και το Ter — Llobregat), εφόσον βρίσκεται ακόμη στο στάδιο της μελέτης. Όλες οι αποφάσεις σχετικά με την έγκριση της στήριξης έργων από το Ταμείο Συνοχής πρέπει να πληρούν τις απαιτήσεις του κανονισμού καθώς και το σύνολο της σχετικής κοινοτικής νομοθεσίας.

Οι ισπανικές αρχές πληροφόρησαν την Επιτροπή ότι, κατά την άποψή τους, το έργο αυτό εμπίπτει στις εξαιρέσεις που προβλέπονται στο παράρτημα ΙΙ της οδηγίας αριθ. 85/337/ΕΟΚ του Συμβουλίου της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), όπως τροποποιήθηκε από την οδηγία αριθ. 97/11/ΕΚ(2) του Συμβουλίου, και, ως εκ τούτου, δεν

απαιτείται αξιολόγηση των περιβαλλοντικών επιπτώσεων. Επιπλέον, στην ίδια ανάλυση, οι ισπανικές αρχές συνήγαγαν το συμπέρασμα ότι το έργο δεν επηρεάζει άμεσα ή έμμεσα, ούτε λόγω των χαρακτηριστικών του ή της γεωγραφικής του θέσης, καμία περιοχή φυσικού ενδιαφέροντος ή πολιτιστικής αξίας ούτε καμία προστατευόμενη περιοχή στο πλαίσιο του Natura 2000.

Σύμφωνα με τον κανονισμό, η Επιτροπή εξετάζει σχέδια πουποβάλλονται για χρηματοδότηση από το Ταμείο Συνοχής σε μεμονωμένη βάση και λαμβάνονταςπόψη την αξία κάθε έργου.

(1) ΕΕ L 175 της 5.7.1985.

(2) ΕΕ L 73 της 14.3.1997.